CELEX: 62020TN0530
Language: fi
Date: 2020-08-21 00:00:00
Title: Asia T-530/20: Kanne 21.8.2020 – Interfloat ja GMB v. komissio

5.10.2020   
            
            
               FI
            
            
               Euroopan unionin virallinen lehti
            
            
               C 329/26
            
         
      Kanne 21.8.2020 – Interfloat ja GMB v. komissio
      (Asia T-530/20)
      (2020/C 329/46)
      Oikeudenkäyntikieli: saksa
      
         Asianosaiset
      
      
         Kantajat: Interfloat Corp. (Ruggell, Liechtenstein) ja GMB Glasmanufaktur Brandenburg GmbH (Tschernitz, Saksa) (edustajat: asianajajat U. Karpenstein ja R. Sangi)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Belgian Ducatt NV:n hyväksi toteuttamista toimenpiteistä SA.39990 (2016/C) (ex 2016/NN) (ex 2014/FC) (ex 2014/CP) 26.5.2020 annetun komission päätöksen C(2020) 3287 final ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen ainoaan kanneperusteeseen.
      Komissio ei olisi saanut keskeyttää kantajien kantelun perusteella aloitettua muodollista tutkintamenettelyä. Neuvoston asetuksessa (EU) 2015/1589 (1) (jäljempänä valtiontukimenettelystä annettu asetus) säädetään erityisestä ja tyhjentävästi säännellystä menettelystä muodollisen tutkinnan päättämiseksi. Siinä edellytetään erityisesti, että muodollinen tutkintamenettely päätetään jollakin neljästä 9 artiklassa tyhjentävästi mainitusta päätöksestä. Muodollinen tutkintamenettely voidaan keskeyttää vain silloin, kun asianomainen jäsenvaltio peruuttaa ilmoituksensa (10 artikla). Riidanalaisella päätöksellä komissio jätti noudattamatta SEUT 108 artiklan 2 kohdan ja valtiontukimenettelystä annetun asetuksen sanamuotoa, yleistä rakennetta ja tavoitetta ja loukkasi näin ollen kantajien menettelyllisiä oikeuksia muodollisessa tutkintamenettelyssä. Menettelyn keskeyttämiselle ei ole tosiasiallisesti mitään riittävää perustelua.
      
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).